CELEX: 41993D0024
Language: bg
Date: 1993-12-14 00:00:00
Title: Pешение на Изпълнителния комитет от 14 декември 1993 година относно общите принципи за анулиране, отменяне или съкращаване на срока на валидност на единните визи (SCH/Com-ex (93)24)

Важна правна забележка

|

41993D0024

Официален вестник n° L 239 , 22/09/2000 стр. 0154 - 0156 специално чешко издание глава 19 том 02 стр. 131  - 133 специално испанско издание глава 19 том 02 стр. 131  - 133 специално унгарско издание глава 19 том 02 стр. 131  - 133 специално литвийско издание глава 19 том 02 стр. 131  - 133 LV.ES глава 19 том 02 стр. 131  - 133 MT.ES глава 19 том 02 стр. 131  - 133 PL.ES глава 19 том 02 стр. 131  - 133 SK.ES глава 19 том 02 стр. 131  - 133 специално словенско издание глава 19 том 02 стр. 131  - 133

		19931214Pешение на Изпълнителния комитетот 14 декември 1993 годинаотносно общите принципи за анулиране, отменяне или съкращаване на срока на валидност на единните визи(SCH/Com-ex (93)24)ИЗПЪЛНИТЕЛНИЯТ КОМИТЕТ,като взе предвид член 132 от Конвенцията за прилагане на Споразумението от Шенген,като взе предвид член 131 от горепосочената Конвенция,РЕШИ:Процедурите по анулиране, отменяне или съкращаване на срока на валидност на единните визи сe съобразяват с принципите, които са определени в документ, който е приложен към настоящото решение.Съставено в Париж на 14 декември 1993 година.ПредседателA. Lamassoure--------------------------------------------------19931214Процедурите по анулиране, отменяне или съкращаване на срока на валидност на единните визи, така както са определени от Изпълнителния комитет в съответствие с член 131, се прилагат с цел да се предотврати свободният достъп до териториите на държавите, които са страни по Шенгенската конвенция, както е разрешено чрез издаването на единна виза, с цел съкращаване на срока на валидност на визата или срока на първоначално планирания период на престой.Следва да бъде правена разлика между:- анулиране,- отмяна,- и съкращаване на срока на валидност.1. АнулиранеВизата се анулира на границата [*], като процедурата се извършва от служителите, които отговарят за граничния контрол (виж Общ наръчник II, точка 1.4.4) [**]. Целта е да бъде предотвратен достъпът до територията на държавите, които са страни по Шенгенската конвенция, особено когато визата е била издадена по погрешка на чуженец, по отношение на когото би следвало да е налице бърз отказ за влизане като нежелано лице. В случай че визата е анулирана, се счита, че тя никога не е съществувала.Анулирането не е равнозначно на отказ от допускане, което е процедура, при която служителите на границата не анулират визата, но отказват на притежателя ѝ достъп до тяхната територия, например поради това, че последният не притежава документи, с които да удостовери целта на престоя си.Решението за анулиране на виза се взема от националните административни органи, които отговарят за контрола по границите.По практически съображения към стикера на визата може да се направи вписване между редовете или да бъде нанесена някаква индикация, която ясно показва, че визата е била анулирана. Препоръчително е кинеграмата на стикера да бъде задраскана от край до край с остър метален предмет.Централните органи на държавата, която е издала визата, се нотифицират, че визата е била анулирана, като заедно с това се предоставя следната информация:- дата и причина за анулирането,- името на притежателя на визата,- гражданство,- вид на документа за пътуване и номер на издаване,- номер на стикера на визата,- вид на визата,- дата и място на издаване на визата.2. ОтмянаНякои държави правят разграничение между отмяната на единната виза и анулирането ѝ.Мярката отмяна на визата няма обратно действие. Чрез отмяната на виза е възможно да бъде отменен оставащият срок на валидност на единната виза, след като притежателят е влязъл в територията.На основание член 23 от Шенгенската конвенция визата се отменя, ако проверките показват, че чужденецът, който е притежател на редовно издадена виза, не е отговарял или вече не отговаря на едно или повече от условията на член 5, параграф 1, букви в), г) и д) от Шенгенската конвенция. Визата се отменя в съответствие с процедурите, които са предвидени по вътрешното законодателство на държавата, която е страна по Конвенцията и на чиято територия се намира притежателят на визата. Договарящата страна по Конвенцията, която е отменила визата, информира договарящата страната, която е издала визата. Тя представя мотиви за това свое решение.3. Съкращаване на срока на валидност на единната визаНа основание член 23 от Шенгенската конвенция някои държави използват тази процедура преди експулсирането на даден чужденец. Тя включва съкращаване на срока на престой до броя на дните между датата, на която е била премината границата, и датата, която е определена за експулсиране на чужденеца.Служител на граничния контролен пункт също има право да реши да съкрати срока на валидност на единната виза, ако е установено, че чужденецът няма достатъчно средства за издръжка за първоначално определения период на престой.[*] Виза може да бъде анулирана също така и от консулските служби, ако се окаже, че визата е била издадена погрешно.[**] Поверителен документ. Виж SCH/Com-ex (98)17.--------------------------------------------------